सामग्री: राजीव कुमार यांच्याबरोबर ममत बॅनर्जी

केंद्र सरकार 'राजकीय सूडबुद्धीनं' कारवाई करत असल्याचा आरोप करत काल रात्रीपासून पश्चिम बंगालच्या मुख्यमंत्री ममता बॅनर्जी यांनी धरणं आंदोलन सुरु केलंय. 

रविवारी रात्री सीबीआयटी एक टीम शारदा चिटफंड आणि रोजव्हॅली प्रकरणात चौकशी कोलकात्याचे पोलीस आयुक्त राजीव कुमार यांची चौकशी करण्यासाठी त्यांच्या घरी पोहोचली. 

मात्र कोलकाता पोलिसांनी सीबीआय अधिकाऱ्यांकडे कुठलंही समन्स नसल्याचं सांगितलं. आणि सीबीआय अधिकाऱ्यांनाच शेक्सपिअर सारणी पोलीस स्टेशनमध्ये नेलं. 

या घटनेची माहिती मिळताच मुख्यमंत्री ममता बॅनर्जी कोलकाता पोलीस आयुक्त राजीव कुमार यांच्या घरी पोहोचल्या. आणि त्यांनी सीबीआयची चौकशी म्हणजे केंद्रानं राज्य सरकारवर केलेला हल्ला असल्याची टीका केली. 

कोण आहेत राजीव कुमार?

पण ज्या राजीव कुमार यांच्यासाठी ममता बॅनर्जी सगळी प्रतिष्ठा पणाला लावून मैदानात उतरल्या आहेत, ते राजीव कुमार आहेत तरी कोण?

राजीव कुमार

1989 च्या पश्चिम बंगाल केडरचे आयपीएस अधिकारी असलेले राजीव कुमार सध्या कोलकात्याचे पोलीस आयुक्त आहेत. 

राजीव कुमार यांचा जन्म उत्तर प्रदेशच्या आझमगड जिल्ह्यात झाला, त्यांनी आयआयटी कानपूरमधून कंम्प्युटर सायन्सचं शिक्षण घेतलं आहे.

आपल्या तांत्रिक ज्ञानाचा त्यांनी पोलीस खात्यात उत्तम उपयोग केला. सर्विलन्सचा वापर करुन गुन्हेगारांना तातडीनं गजाआड करण्यासाठी त्यांना ओळखलं जातं. 

90च्या दशकात बीरभूम जिल्ह्याचे अतिरिक्त पोलीस अधीक्षक असताना त्यांनी कोळसा माफियांविरोधात मोहीम उघडली आणि राजीव कुमार चर्चेत आले

ज्यावेळी राजीव कुमार यांनी कोळसा माफियांना गजाआड केलं, तेव्हा कोळसा माफियांविरोधात कारवाई करण्याचं धाडस कुठलाही अधिकारी करत नसायचा.

आपल्या सूज्ञपणाच्या जोरावर राजीव कुमार सरकारच्या अत्यंत निकट गेले. विरोधी पक्षात असतानाच आपला फोन रेकॉर्ड केल्याचा आरोप ममतांनी राजीव यांच्यावर केला होता. 

पण पश्चिम बंगालमध्ये सत्ताबदल होताच राजीव कुमारांनी ममता बॅनर्जींचा विश्वास संपादन केला. ते ममतांच्या जवळचे म्हणून ओळखले जातात. 

2016 साली मुख्यमंत्री ममता बॅनर्जी यांनी राजीव कुमार यांची कोलकात्याचे पोलीस आयुक्त म्हणून नियुक्ती केली.

राजीव कुमार यांनी बिधाननगरचे पोलीस आयुक्त म्हणून काम केलं आहे, शिवाय कोलकाता पोलिसांच्या अंतर्गत स्पेशल टास्क फोर्सचे प्रमुख म्हणूनही त्यांनी काम पाहिलंय....\nमागील सामग्री खालीलप्रमाणे सारांशित केली जाऊ शकते:
रविवारी रात्री पश्चिम बंगालमध्ये ममता बॅनर्जी विरुद्ध सीबीआय यांच्यातील टोकाच्या वादाचा नाट्यमय अंदाज पाहायला मिळाला.